આવું કલર-લૅમિનેશન તમે ઘરના કોઈ પણ ફર્નિચર પર કરાવી શકો છો; પછી એ ટીવી-યુનિટ હોય, બેડ હોય, વૉર્ડરોબ હોય, ડાઇનિંગ ટેબલ હોય કે કાંઈ પણ. માત્ર ઘર જ નહીં; આ પ્રકારનું લૅમિનેશન ઑફિસ, હોટેલ, જિમ, કૉફી-શૉપ, લાઉન્જ કે રેસ્ટોરાંમાં પણ એટલું જ સુંદર લાગે છે. અહીં જય કહે છે, ‘કલર-લૅમિનેશનમાં લેટેસ્ટ ટ્રેન્ડ કૉન્ટ્રાસ્ટ કલર્સ વાપરવાનો છે. જેમ કે દીવાલ પરની લાકડાની પૅનલ પર આછા લૅમિનેટેડ રંગો વાપરી ફર્નિચર ડાર્ક લૅમિનેટેડ રંગોમાં બનાવવામાં આવે. આવો લૅમિનેટ કરેલો વાઇટ કલર તો એટલો સુંદર લાગે છે કે પછી એ ટાઇમલેસ બની જાય છે. આવું વાઇટ કલરનું લૅમિનેશન હંમેશાં ફ્રેશનું ફ્રેશ લાગે છે. તેથી બને ત્યાં સુધી ઘર હોય કે ઑફિસ, જ્યારે તમે કૉન્ટ્રાસ્ટ કર્લસનો ઉપયોગ કરવા માગતા હો ત્યારે બન્નેમાંથી એક રંગ હંમેશાં વાઇટ રાખવો જોઈએ. એમાં પણ વાઇટનું પ્રમાણ ડાર્ક કલર કરતાં વધુ હોવું જોઈએ. આવું ફર્નિચર જ્યાં આંખોને ઠંડક આપે છે ત્યાં જ બીજી બાજુ નાની રૂમને પણ ઉઘાડ આપે છે.’